text: नई दिल्लीः गुजरात में बिहार और उत्तर प्रदेश के लोगों पर हो रहे हमलों को लेकर बिहार के मुख्यमंत्री नीतीश कुमार ने गुजरात के सीएम विजय रुपाणी से की बात की है। विजय रुपणी से बातचीत के बाद नीतीश ने बताया, हमने गुजरात के मुख्यमंत्री से बात की है। इस घटना को लेकर हम लगातार उनके संपर्क में हैं। गुजरात सरकार भी परिस्थित पर नजर रखे हुए है। नीतीश ने कहा, जिन लोगों ने अपराध किया है उन्हें निश्चित तौर पर सजा मिलनी चाहिए। उनपर कड़ी कार्रवाई होनी चाहिए। लेकिन जो निर्दोश हैं उनके साथ गलत नहीं होना चाहिए।